سيرك الحلو إتأسس سنة 1889 و لسه بيقدم فنه وعروضه لحد دلوقتي. اسسه محمد علي الحلو و اللى حاول الاستفادة من العروض الاجنبية اللى كانت بتتقدم فى عهد الخديوى اسماعيل فعمل بشرا فيل صغير من الفنان الايطالي هيجيم و اللى جه لمصر عشان يعرض فقرات مع الافيال والحصنة, وإبتدا الحلو فى تدريب الفيل جوا سيركه. و فى بداية القرن العشرين دخلو أسدين. عيلة الحلو بقت ذايعة الصيت, عشان كده كان السيرك بيلف فى محافظات كير و وصلت شهرته لـ الملك فاروق و اللى خلاه يستضيف السيرك فى قصره و منحه لقب البكوية, و بقى حسن بك الحلو. إتطور سيرك الحلو فى فقراته اللى تقدمها محاسن الحلو اللى كانت أصغر عارضة أكروبات فى عالم السيرك. أسست مدربة الاسود فاتن الحلو ارملة المدرب الراحل ابراهيم الحلو السيرك المصرى الأوروبي اللى بيضم حوالى ثمانين فنان مصري واجنبي. فى أواخر التلاتينات استعانت السينما بعيلة الحلو فى شويه من الافلام زى: تاكسي حنطور 1945 لساميه جمال ومحمد عبدالمطلب فتاة السيرك 1951 أشجع رجل فى العالم 1968 فيلم السيرك سنة 1968 لعاطف سالم ظهر بعد كده سيرك عاكف اللى اسسه اسماعيل عاكف فى طنطا سنه 1912. اسماعيل عاكف كان مدرب جمباز فى مدرسة الشرطة.